Mera Fawkes

> *''GET A LOAD OF THIS SOCIETY''*
>
>

* Klassinen
* Lapsi
* Taapero
* Alien
* Kyttä

Suzuki Lorula(Biologinen äiti)

Jamison Fawkes(Aviomies)

John Doe(Poika)

Mako Rutledge(Poikapuoli)

Siebren de Kuiper(Ihastus)

Mera on yksi sarjan päähenkilöistä. Hän on Toni Lorulan synnyttämä alien-tytär ja yksi sarjan pitkäaikaisimmista hahmoista.

### Syntymä ja lapsuus

Mera sai alkunsa, kun Setämies lähetti ystävänsä Toni Lorulan avaruuteen, jossa tämä tuli alienien raiskaamaksi ja hedelmöittämäksi. Toni palasi takaisin raskaana ja aivan tärähtäneenä. Mera syntyi yhdeksän pitkän kuukauden jälkeen Setämiehen kellariin, johon Toni oli majoitettu raskauden ajaksi. Lasta hoiti alkuun vuorollaan Toni, V4L sekä Setämies. Kun Mera varttui, Toni päätti muuttaa pois Setämiehen luota. Hän muutti asumaan hyvän ystävänsä linen luo. Mera kaipasi äitiä, joten line päätti ruveta Meran äidiksi siksi aikaa, kunnes tämän biologinen äiti löytyisi. Mera kiinnostui pienenä yhdestä linen tauluista. Taulussa oli itkevä pelle auringon laskussa. Mera ei voinut lopettaa taulun tuijottamista. Hän vietti päiväkaudet tuijottamassa taulua. Hän rupesi kiinnostumaan kaikenkarvaisista pelleistä, klovneista, jokereista ja narreista. Niistä muodostui Meralle oikea intohimo. Mera piirteli myös usein pelleihin liittyviä asioita.

### Teini-ikä ja äitiä etsimässä

Meralle iski pahanlaatuinen murrosikä. Hän rupesi häpeämään vanhempiaan ja kapinoimaan oikein kunnolla näitä vastaan. Pahan perheriidan seurauksena Mera karkasi Setämiehelle. Setämies auttoi Meraa rakentamaan avaruusraketin ja matkaamaan avaruuteen äitiä etsimään. Mera laskeutui raketin kyydissä Sixamille. Sixam on sinertävä planeetta, jossa kasvaa outoa kasvustoa, kuten lehmäkasveja sekä kärpäsloukkuja. Siellä on myös erilaisia outoja mineraaleja. Näitä Mera ei kuitenkaan tullut etsimään, vaan hän halusi löytää äitinsä. Hetken samoillessaan joku kosketti tämän olkapäätä. Se oli Meran äiti. Pari halasi toisiaan lujaa ja päätti sitten matkata takaisin maahan.

### Meran perheen jälleennäkeminen ja yhdistyminen

Tultuaan maahan Meran äiti, Pölytysteknikko numero 3, tutustui Meran isään, Toniin. Toni ei voinut antaa anteeksi raiskausta ja hylkäämistä, mutta Pölytysteknikko ratkaisi asian pyyhkimällä Tonin muistin. Pari rakastui toisiinsa korviaan myöten ja päättivät mennä naimisiin. Mera oli hyvin onnellinen. Pölytysteknikko vaihtoi nimensä Suzuki Lorulaksi, Tonin PV:n mukaan ja pari päätti asettua aloilleen. Eräänä sateisena iltana Mera oli kävelemässä kotiin keltaisessa sadetakissaan, kunnes hän näki viemärissä punatukkaisen pellen. Hän kertoi näkemästään innoissaan isälleen, joka huolestui ja päätti muuttaa perheensä kanssa muualle. Mera lensi Austraalian takamaille asti(jossa ei ole toimivia viemäriverkostoja). Hän ihastui täkäläiseen huligaaniin Jamison Fawkesiin ja tälle tuli pakkomielle Jamisoniin. Alkuun Jamison ei ollut kiinnostunut Merasta. Kun Mera yritti suudella häntä, Jamison torjui Meran ja vastasi takaisin ilmatorvella. Mera oli kuitenkin hyvin sisukas ja lopulta Jamisonin kova sydän heltyi. Pari lupautui toistensa sielunkumppaneiksi. Toni ei pitänyt Jamisonista lainkaan ja oli hyvin skeptinen Meran ja Jamisonin suhteesta. Suhde kuitenkin pysyi lujana läpi teini-iän myrskyt.

### Kohtalon häät

Kun Mera ja Jamison varttuivat isoksi, he päättivät lukuisien treffien jälkeen sinetöidä pitkään kestäneen liittonsa. Mera kutsui häihinsä vanhoja tuttavia, joiden kanssa hän oli viettänyt aikaa lapsuudessaan. Hääpäivä sattui sateiselle päivälle, mutta Mera ei luovuttanut. Hän oli aina halunnut ulkohäät, piste. Kun vihkivalat oli lausuttu, pappi käski paria suutelemaan. Äkkiä salama iski taivaalta suoraan kohti Meraa. Mera menetti tajuntansa ja hänet kiidätettiin ambulanssilla sairaalaan. Kävi ilmj, että Meran kuminen valeasu oli eristänyt osan sähkövirrasta ja täten pelastanut Meran hengen. Asu kuitenkin suli käyttökelvottomaksi, joten hänen täytyi suunnitella itselleen täysin uusi valeasu. Mera oli kätevä käsistään ja hän onnistui rakentamaan itselleen karmivan robottiasun. Salamanisku oli myös vahingoittanut Meran aivoja. Hänen mielenterveytensä rupesi järkkymään päivä päivältä enemmän. Eräänä iltana alienit kidnappasivat ja hedelmöittivät Jamisonin. Hän synnytti pojan, Mako Rutledgen. Meralle iski suunnaton vauvakuume. Hän halusi lapsen Jamisonin kanssa, ja sen hän myös sai pitkän suostuttelun jälkeen. Pienen pojan nimeltä John Doe. John peri osan Meran hulluudesta ja hän sai ajoittain voimakkaita naurukohtauksia. Täydellinen poika, jota Mera oli aina toivonut.

### Vangitseminen

Viettäessä rauhallista koti-iltaa perheensä kanssa, SuPo murtautui Meran kotiin. Pyristelyistä huolimatta Mera vangittiin ja paiskattiin selliin. Silminnäkijät olivat ruvenneet kiinnittämään huomiota Meran epävakaaseen käytökseen ja soittaneet poliisit. Mera päätettiin kerätä talteen, jottei hän vaarantaisi itseään tai muita. Meralle tehtiin useita tutkimuksia ja hänet suljettiin laitokseen jatkotutkimuksia varten. Hän vietti suuren osan ajasta tohtori Siebren de Kuiperin sellitoverina. Heillä rupesi synkkaamaan ja he huomasivat omaavansa samanlaisia näkökulmia universumista. Kuiper kertoi paljon mielenkiintoisia tarinoita universumista, gravitaatiosta sekä mustista aukoista ja Mera kuunteli aina häntä haltioituneena. Hänelle alkoi kehittyä tunteita tohtori Kuiperia kohtaan... Kunnes terroristit hyökkäsivät laitokseen ja sieppasivat Kuiperin. Mera jäi yksin sydän särkyneenä selliinsä. Katkerana hän hyökkäsi laitoksen työntekijöitä vastaan ja aloitti mellakan. Monet ihmiset kerkesivät menettää henkensä ennen apujoukkojen saapumista. Mera saatiin kiinni elävänä ja hänet passitettiin suoraan Arkhamin mielisairaalaan ilman oikeudenkäyntiä tai mielentilatutkimusta. Hän yritti useaan otteeseen paeta Arkhamista poliisiksi pukeutuneena, mutta turhaan. Tilanne rauhoittui kaikin puolin ja myöhemmin Arkhamiin kiidätettiin Meran jo teini-ikäinen poika John, jonka monet tunsivat lempinimeltä ''Jokeri''. Yhtäkkiä Arkham ei ollutkaan yhtään niin paha paikka, kuin Mera oli aluksi luullut...

Mera on luonteeltaan hieman kahjo, taiteellinen ja herkkä. Mera ei kestä stressaavia tilanteita ja hänellä on varsin vinksahtanut huumorintaju. Mera oli lapsena tekemisissä V4L:n ja Pinorskan kanssa, vaikkakaan hän ei muista heitä enää aikuisena. Meran vankitunnus on 1357 237.